paragraph_text: Na većini planina u Hrvatskoj HPS i planinarske udruge koje ga sačunjavaju sagradili su i uredili planinarske domove, kuće i skloništa te markirali planinarske putove. Savez usklađuje i unaprjeđuje rad planinara, alpinista, penjača, speleologa, vodiča, markacista i čuvara planinske prirode. Sjedište je u Zagrebu, u Kozarčevoj ulici 22. Na toj su adresi Ured HPS-a, uredništvo časopisa Hrvatskog planinara, sjedište Vodičke službe HPS-a i stručnih komisija za zaštitu prirode, speleologiju, alpinizam, planinarske putove, planinarske objekte, promidžbu i izdavačku djelatnost, školovanje, priznanja, povijest planinarstva i dr. U sjedištu Saveza može se nabaviti ili naručiti planinarska literatura te dobiti informacije o hrvatskom planinarstvu, planinama, planinarskim kućama i planinarskim udrugama.<ref>O Savezu Hrvatski planinarski savez Pristupljeno 23. ožujka 2018.